Diari Oficial de la Generalitat Valenciana


Sumari del DOGV 1171, del 27-10-1989 (1989/815481)

ORDRE de 19 d'octubre de 1989, de la Conselleria d'Obres Publiques, Urbanisme i Transports, per la qual es convoquen proves de constatació de la capacitat professional per a l'exercici de les activitats de transportista per carretera, agencia de transport de mercaderies, transitari i magatzemista-distribuidor.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/19/(1)/dof/vci/html**

### Dades del document

Número de DOGV
:   1171

Data del DOGV
:   27-10-1989

Secció del DOGV
:   DISPOSICIONS GENERALS

Número del document
:   1989/815481


Data del document
:   19-10-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 19 d'octubre de 1989, de la Conselleria d'Obres Públiques, Urbanisme i Transports, per la qual es convoquen proves de constatació de la capacitat professional per a l'exercici de les activitats de transportista per carretera, agència de transports de mercaderies, transitari i magatzemista distribuïdor.  
La Llei Orgànica 5/1987, de 30 de juliol, delega en les Comunitats Autònomes determinades facultats de l'Estat en relació amb els transports per carretera i per cable, i fa referència expressa a l'article 13.ª la delegació de competències administratives relatives a l'adquisició, acreditació i control de la capacitació professional per a la realització del transport i de les activitats auxiliars i complementàries d'aquest.  
També, el Reial Decret 216/1988, de 4 de març, estableix que les proves adreçades a la constatació de la capacitat professional esmentada, han de ser convocades i realitzades pels òrgans competents de les Comunitats Autònomes en l'exercici de les abans esmentades facultats delegades, i va quedar establerta en l'article primer de l'Ordre de 21 d'abril de 1988 la periodicitat de les citades convocatòries.  
D'acord amb allò anteriorment exposat, varen ser convocades i celebrades les citades proves el passat mes de juny de 1989, però considerant que s'ha de tornar a fer ús de les facultats delegades per la citada Llei Orgànica 5/1987, és per això que mitjançant aquesta Ordre s'acompleix novament la convocatòria de proves de constatació de la capacitat professional per a l?exercici de les activitats de transportista per carretera, agència de transport, transitari i magatzemista - distribuïdor, a l?àmbit territorial de la Comunitat Autònoma Valenciana.  
Per això i fent ús de les atribucions que em confereix l'article 35.e) de la Lei 5/1983, de 30 de desembre, del Govern Valencià.  
ORDENE  
Article 1r  
Es convoquen proves de constatació de la capacitat professional per a l?exercici de les activitats de transportista de viatgers, i de mercaderies per carretera, tant de caràcter nacional com internacional, d'agència de transport de mercaderies, de transitari i de magatzemista - distribuïdor.  
La present convocatòria abasta l?àmbit territorial de la Comunitat Autònoma Valenciana.  
Article 2n  
Per a poder concórrer a aquestes proves, els sol·licitants hauran de tenir el domicili legal al territori de la Comunitat Autònoma Valenciana, tret d'aquells que tenint-lo en un lloc distint estiguen prestant el servei militar en aquella, i també aquells que tinguen el domicili en territori estranger.  
En les dues excepcions citades, per a concórrer a les proves haurà d'acreditar-se la circumstància i motiu de l'excepció amb certificat original lliurat a tal fi pel Cap de la Unitat, o justificant d'estar domiciliat a l'estranger respectivament.  
Article 3r  
Els exercicis de què constaran les proves, l'estructura i la forma de qualificació, seran els establerts en l'Ordre del Ministeri de Transports, Turisme i Comunicacions de 21 d'abril de 1988, que regula les proves per a l'obtenció del certificat de capacitació per a l'exercici de les professions de transportista per carretera, agència de transports, transitari i magatzemista - distribuïdor, amb les modificacions establertes en la resolució de la Direcció General de Transports Terrestres de 4 de maig de 1989.  
Els exercicis de les proves relatives al reconeixement de la capacitat per a agència de transport, transitari i magatzemista - distribuïdor versaran sobre el coneixement de les matèries incloses en els programes que figuren com a annex de l?esmentada Ordre de 21 d'abril de 1988. Els relatius al reconeixement de la capacitat per a transportista de viatgers i de mercaderies, versaran sobre el coneixement de les matèries, que integren el programa que figura com a annex del Reial Decret 216/1988, de 4 de març.  
Article 4t  
Les sol·licituds per a prendre part en les proves que es convoquen, hauran de realitzar-se mitjançant el model que s'hi adjunta a la present Ordre, el qual omplert com cal, haurà de presentar-se en la Direcció General de Transports de la Conselleria d'Obres Públiques, Urbanisme i Transports, o als Serveis Territorials de Transports d'Alacant i Castelló de la Plana.  
El termini per a la presentació de les sol·licituds serà de  
quinze dies hàbils a partir de la publicació d'aquesta convocatòria al Diari Oficial de la Generalitat Valenciana.  
A les sol·licituds s'adjuntarà una fotocòpia del DNI i, si fa el cas, els documents que se citen a l'article 2n.  
Article 5é  
Hi haurà un Tribunal a cadascuna de les províncies de la Comunitat Autònoma Valenciana. La composició d'aquests tribunals, i també del calendari i llocs per a la celebració de les proves, es publicaran oportunament al Diari Oficial de la Generalitat Valenciana. S'exposarà així mateix a la Direcció General de Transports i als Serveis Territorials de Transports d'Alacant, Castelló de la Plana i València.  
Article 6é  
En el moment de la realització de les proves els aspirants hauran de presentar al Tribunal l'original del Document Nacional d'Identitat, caldrà que corresponga el domicili que hi figure a l'àmbit territorial de la Comunitat Valenciana. Però si no fos així i l'aspirant tingués el domicili legal al citat territori, ho haurà d'acreditar amb un certificat d'empadronament lliurat per l'ajuntament corresponent.  
Article 7é  
Per als casos especials d'aquelles persones que ja siguen titulars d'autoritzacions de transport o agència de transport, o bé que tinguen ja reconegut el requisit de capacitació professional, s'aplicarà les regles següents:  
1. Les persones físiques que siguen titulars de concessions o d'autoritzacions de transport, o de la classe TD, amb l'antiguitat requerida en la Llei 16/1987, de 30 de juliol per al reconeixement de la capacitació professional per al transport nacional, si hom desitja obtenir la capacitació professional per al transport internacional, s'haurà d'especificar la situació a la sol·licitud corresponent, i es presentarà només a l'exercici corresponent a transport internacional.  
Si les persones titulars de les autoritzacions a què es refereix el paràgraf anterior, desitgen obtenir la capacitació en una modalitat (viatgers o mercaderies) distinta a la que es referesquen les seues autoritzacions, únicament hauran de realitzar el segon exercici que hi corresponga, així mateix faran constar aquesta situació en la sol·licitud.  
2. Les persones físiques que en el moment d'entrada en vigor de la citada Llei 16/1987, de 30 de juliol, foren titulars d'autoritzacions d'agència de transports i desitgen obtenir el reconeixement de la capacitació professional per a les activitats de transitari o de magatzemista - distribuïdor, faran constar aquesta circumstància a la sol·licitud i únicament hauran de realitzar el segon exercici que hi pertoque.  
3. Les persones a què es refereixen els dos punts anteriors d'aquesta base hauran d'adjuntar a la sol·licitud fotocòpia compulsada, almenys, d'una de les autoritzacions de transport, TD, o d'agència que acredite el compliment de les condicions que s'hi exigeixen.  
4. A les persones que hagen realitzat la direcció efectiva d'empreses de transport o agències de transport, no se'ls presumirà la possessió de la capacitació professional, en tant que aquesta no siga formalment reconeguda d'acord amb la tramitació establerta pel Ministeri de Transport, Turisme i Comunicacions.  
5. Les persones a les quals se'ls haja reconegut el requisit de capacitació professional per a una modalitat de transport concreta (viatgers o mercaderies), si desitgen obtenir la capacitació per a una modalitat diferent, només hauran de realitzar el segon exercici que hi pertoque, i faran constar la dita situació a la sol·licitud i adjuntar-hi el justificant de l'esmentat reconeixement (certificat d'haver superat les proves corresponents, certificat simple de reconeixement, etc).  
El mateix règim serà d?aplicació per a les persones que se'ls haja reconegut la capacitació per a una activitat auxiliar o complementària del transport determinat (agència de transport, transitari o magatzemista - distribuïdor) que desitgen obtenir la capacitació per a una altra activitat auxiliar o complementària diferent.  
DISPOSICIO FINAL  
Es faculta a la Direcció General de Transports per al desenvolupament, interpretació i aplicació d'aquesta Ordre, que entrarà en vigor l?endemà de la publicació al Diari Oficial de la Generalitat Valenciana.  
València, 19 d'octubre de 1989.  
El Conseller d'Obres Públiques, Urbanisme i Transports, RAFAEL BLASCO I CASTANY  
Veure imatge


Còpia Permalink ELI